פישי הגדול

אדם יוסף בן לביא (לשעבר אדם לוינזון; נולד ב-1976), המוכר בשם הבמה פישי הגדול, הוא מוזיקאי, זמר, כותב ומלחין. בן לביא הוא מדריך לשיטת הכוונה קולית ופיתוח קול. והוא נודע במיוחד בעבור כך שהוא משלב מוזיקה ים תיכונית / מזרחית עם ז'אנר ההיפ הופ והדאנסהול.[דרוש מקור] פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בן לביא נולד וגדל בתל אביב בשם אדם לוינזון. בצעירותו התעניין במוזיקת רגאיי. הוא כונה "פישי" על ידי חבריו בשכונה בשל היותו רזה וממושקף ודמיונו לדמותו של פישינזון מהסרט "אלכס חולה אהבה". בשנת 1997 השתתף בלהיט של להקת שבק ס "תתקעו בחצוצרה", שנכלל באלבומה של הלהקה "בעטיפה של ממתק". בשנת 1999 הקליט תחת הלייבל לבונטיני של קובי אוז איפי בשם "פישי הגדול במחיר קטן". זהו הדיסק הראשון בישראל בו יצא טראק אינסרומנטלי/ביט עבור ראפרים.[דרוש מקור] בשנת 2000 הוציא אלבום סולו שני, "הסנדק", גם הוא בלבונטיני עננה / הד ארצי. באלבום זה נכלל השיר "עוד אח אחד" שזכה להכרה נרחבת יותר בשנת 2010 עם ביצוע מחדש של להקת "הדג נחש".[דרוש מקור] בגרסה המחודשת נוסף אזכור ליוצר המקורי: "פישי הגדול היה זה שאמר, שכולנו שווים בסופו של דבר". השיר "עוד אח אחד" נבחר לאחד מהשירים המשפיעים ביותר חברתית בישראל על ידי האוניברסיטה העברית בירושלים בשנת 2021, ונלמד לבגרויות במקצוע הספרות בבתי ספר תיכוניים.[דרוש מקור] בגרסה המחודשת נוסף הדואט עם קובי אוז "דינה". להיטים נוספים מהאלבום היו "סמל מיני" ו"אש אהבתי (מים רבים)" אותו הוא ביצע יחד עם כפיר בן ליש. בשנת 2004 הקליט את הלהיט הבין-לאומי "Hit & Run" עם די ג'יי סקאזי. השיר הגיע למקום הראשון במצעדי הטראנס של מספר מדינות באותה השנה.[דרוש מקור] באותה השנה פישי הוציא את ה-EP "חכמת רחוב" אשר הופק על ידי אורי שוחט. זה היה ה-EP הראשון בישראל שניתן להורדה חוקית בחינם באינטרנט אשר זיכה את בן לביא באלבום זהב עם 20,000 הורדות חוקיות. בשנת 2005 פתח בן לביא בתי ספר לראפ במתנ"סים עבור נוער בסיכון ונוער שכונות. במסגרת הסדנאות עזר לעשרות[דרושה הבהרה] נערים.[דרוש מקור] הידוע שבהם הוא רביד פלוטניק, שלמד במסגרת "פרויקט עוצמה" בפתח תקווה. בשנת 2005 הנחה יחד עם רועי אדרי את תוכנית הדגל של ההיפ הופ הישראלי "דיבור צפוף", בה שימש כשופט בקרבות הראפ של התוכנית. בין השנים 2004 עד 2008 הפיק יחד עם המורה שלו "דאדי G" בלייבל / סאונד סיסטם בשם "יוניטי סאונד". יוניטי סאונד היו לסאונד סיסטם הראשון שהקליט גרסאות רגאיי בעברית והיו הראשונים לנגן ברחבות בישראל סטים שלמים על טהרת העברית. בין האמנים הידועים שהופקו ביוניטי: שימי תבורי, אבנר גדסי, מוקי, רביד פלוטניק, גאיה, מיקי גבריאלוב, גבי שושן ועוד רבים מסצנת הדאנסהול.[דרוש מקור] בשנת 2008 הוציא אלבום בשם "נ נח נחמ נחמן מאומן" למגזר הדתי והחוזרים בתשובה. בשנת 2013 השתתף בתוכנית הריאליטי "מה שקורה באילת vip" בערוץ 24. בשנת 2014 פרש מהבמות לזמן מה והחל לעסוק במסחר יומי בשוק ההון האמריקני ובפורקס. בבשנת 2015 החל להפיק אמנים בג'מייקה תחת השם "Adam ben lawi" והחליט לוותר על שמו המסחרי "פישי הגדול". אחד מאמני הדאנסהול הבולטים ביותר אותם הוא הפיק היה הזמר דון יוטה (אנ'). בשנת 2018 חזר לבמות עם קאמבק קצר והוציא מספר סינגלים. כמו כן חזר ללמד ראפרים מתחילים ופתח מכללה לראפ בתל אביב. בשנת 2022 החל להפיק רמיקסים לאמנים שונים תחת שם הבמה "DJ Adam Ben Lawi".[דרוש מקור] בשנת 2023 פתח שוב מכללה לראפ בחיפה. באותה השנה חזר להשתמש בשם הבמה "פישי הגדול".[דרוש מקור] באמצע העשור הראשון של המאה ה-21 עבר תהליך של חזרה בתשובה ובשנת 2004 עיברת את שמו לאדם יוסף בן לביא. פישי הגדול במחיר קטן (הוצאת הד ארצי בשנת 1999) הסנדק (הוצאת הד ארצי בשנת 2000) חוכמת רחוב (הוצאה עצמית, 2004) בן לביא פישי הגדול 04-06 (הוצאה עצמית, 2006) נ נח נחמ נחמן מאומן (הוצאה עצמית, 2008) החיים בבלוק (הוצאה עצמית, 2010) פישי הגדול, במיזם "אישים" לתיעוד היצירה הישראלית פישי הגדול, באתר MusicBrainz (באנגלית) פישי הגדול, דף שער בספרייה הלאומית פישי הגדול, באתר MOOMA (בארכיון האינטרנט) שגיא בן נון, פישי הגדול ונקמתו בחברות התקליטים, באתר הארץ, 8 ביולי 2004 בלעדי לוואלה!: כל האלבום של פישי הגדול להורדה, באתר וואלה, 29 באוקטובר 2006 קיץ ברבנר, ‏פישי הגדול: "Hit & Run שהקלטתי ב-10 דקות בבית של סקאזי הפך ללהיט עולמי", באתר מעריב אונליין, 7 באוגוסט 2019 שגיא בן נון, פישי הגדול ונקמתו בחברות התקליטים, באתר הארץ, 8 ביולי 2004 עמית קלינג, פישי הגדול עושה קאמבק ומסביר למה שינה את המילים של "סמל מיני", באתר טיים אאוט, ‏2019-03-20